KASET วิ่งคึก 6% หลังโชว์งบฯปี 60 พลิกมีกำไร 10 ลบ. โดดเด่นในรอบ 3 ปี
KASET วิ่งคึก 6% หลังโชว์งบฯปี 60 พลิกมีกำไร 10 ลบ. โดดเด่นในรอบ 3 ปี โดยล่าสุด ณ เวลา 11.46 น. ราคาหุ้นอยู่ที่ระดับ 2.54 บาท เพิ่มขึ้น 0.14 บาท หรือ 5.83% สูงสุดที่ระดับ 2.66 บาท ต่ำสุดที่ระดับ 2.46 บาท มูลค่าการซื้อขาย 10.33 ล้านบาท
21 ก.พ. 2561

ผู้สื่อข่าวรายงานว่า ราคาหุ้น บริษัท ไทยฮา จำกัด (มหาชน) หรือ KASET ณ เวลา 11.46 น. อยู่ที่ระดับ 2.54 บาท เพิ่มขึ้น 0.14 บาท หรือ 5.83% สูงสุดที่ระดับ 2.66 บาท ต่ำสุดที่ระดับ 2.46 บาท มูลค่าการซื้อขาย 10.33 ล้านบาท โดยราคาหุ้นปรับตัวขึ้นสูงสุดในรอบกว่า 7 เดือน หลังราคาหุ้นปิดที่ระดับ 2.54 บาท เมื่อวันที่ 11 มิ.ย. 60

โดยราคาหุ้น KASET ปรับตัวขึ้นแรงในวันนี้ หลังบริษัทรายงานผลการดำเนินงานประจำปี 60 (รวมบริษัทย่อย) สิ้นสุดวันที่ 31 ธ.ค. 60 มีกำไรสุทธิดังนี้

โดยผลการดำเนินงานประจำ 60 มีกำไรโดดเด่น เนื่องจากมียอดขายเพิ่มขึ้นเป็น 1.32 พันล้านบาท เพิ่มขึ้นกว่าช่วงเดียวกันของปีก่อนที่มีกำไร 1.29 พันล้านบาท ซึ่งเป็นผลจากการเพิ่มช่องทางการขายสินค้ากึ่งสำเร็จรูป และกลุ่มสินค้าใหม่ และกลุ่มสินค้าอุตสาหกรรม
อีกทั้งบริษัทมีอัตรากำไรขั้นในปี 60 อยู่ที่ 173.69 ล้านบาท เพิ่มขึ้น 24.71% จากปีก่อนที่มีอัตรากำไรขั้นต้นที่ 139.2 ล้านบาท จากการปรับราคาขายสินค้าสูงขึ้นในทุกกลุ่มสินค้า และเน้นการขายสินค้าแปรรูปทางเกษตร และสินค้าผลิตภัณฑ์ใหม่ที่มีกำไรขั้นต้นสูงขึ้น
ทั้งนี้ จากการสำรวจเพิ่มเติมของ “ข่าวหุ้นธุรกิจออนไลน์” พบว่าผลประกอบการของ KASET ในงวดปี 2560 มีกำไร 10.21 ล้านบาท ซึ่งนับเป็นสถิติสูงสุดในรอบ 3 ปี โดยผลการดำเนินงาน KASET ในปี 2559 ขาดทุนสุทธิ 10.17 ล้านบาท, ปี 2558 มีกำไรสุทธิ 0.82 ล้านบาท และปี 2557 ขาดทุนสุทธิ 67.71 ล้านบาท